Арыҫланғәле Шәйхиғәлләм улы Байрамғолов 1924 йылдың 6 ғинуарында БАССР-ҙың Бөрйән районы Әбделмәмбәт ауылында тыуған. 1942 йылда Бөйөк Ватан һуғышына алына. Снайпер була. Ике тапҡыр ҡаты яралана. Икенсе тапҡыр күҙе яралана, госпиталдә күҙенә протез ҡуйғас, 1944 йылдың 20 февралендә санинструкторҙар әҙерләү курсына уҡырға ебәрелә. Курсты тамамлағас, кесе сержант дәрәжәһе бирелә һәм, һуғыш тамамланғансы, Волхов йүнәлешендә фашистарға ҡаршы һуғыша.